### 11.    Beslutning om udvidelse af den nuværende affaldsordning i Kalundborg Kommune

**Åbent**

Sagsnr.: 326-2018-15323       J.nr.: 07.01.00           Dokumentnr.:
326-2018-198925

**Sagstype**

Beslutning.

**Resume og sagens baggrund**

På Teknik- og Miljøudvalgets møde i juni 2018 blev det
besluttet, at administrationen skulle arbejde videre med scenarie 2, hvor
beholderen til rest- og bioaffald suppleres med en todelt beholder til papir og
karton samt metal og plast. Herudover blev det besluttet, at udvalget på mødet
i september skal have forelagt forslag til udformning af det valgte scenarie
samt en plan for dialog med borgerne. Der skal træffes beslutninger vedrørende
beholderens udseende og funktioner, placering, sortering, service,
tømningsfrekvens samt forslag til fremvisning.

Forslaget til udvidelse af affaldsordningen samt overordnet
plan for borgerdialog fremlægges nu for Teknik- og Miljøudvalget.

**Indstillinger**

Chefen for Vej, Ejendom og Affald indstiller,

1. at udvidelsen af
den nuværende affaldsordning udformes som beskrevet under "Forslag til udformning
af ny ordning for indsamling af papir/karton og metal/plast", og

2. at planen for
den kommende borgerdialog drøftes.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget har valgt, at administrationen arbejder
videre med forslaget til en udvidelse af den nuværende affaldsordning, hvor
beholderen til rest- og bioaffald suppleres med en todelt beholder til papir og
karton samt metal og plast. Formålet med den udvidede affaldsordning er at få
indsamlet en større andel af de genanvendelige materialer, der i dag ender i
restaffaldet til forbrænding. Frederikke Kristoffersen vil forsat blive indsamlet via
kuber placeret rundt omkring i kommunen.

Der lægges op til, at småt elektronik indsamles i en klar plastpose på låget af
affaldsbeholderen på samme vis, som batterier indsamles i dag.

Den nye indsamlingsordning for papir og karton samt metal og
plast foreslås udformet på følgende måde.

Forslag til udformning af ny ordning for indsamling af
papir/karton og metal/plast

Herunder ses de konkrete oplæg, der vil danne grundlag for
et kommende udbud efter endelig vedtagelse af ordningen:

1. Beholdernes
farve skal være grå med anvendelse af maksimalt 30% genbrugsplast og forsynes
med låg i låg, tag/chip samt UV-bestandige klistermærker med standard
piktogrammer

2. Den nuværende
standpladsordning på op til 40 m fra skel skal også gælde for den nye ordning

3. Der gives
mulighed for sækkeløsning til de nye fraktioner hos den type husstande, der i
dag har sækkeløsning, og mindre etageboliger får mulighed for en løsninger med
240/370 liter beholdere ud fra beregnede minimumsvolumener

4. Ved
helårsboliger tømmes hver 4. uge

5. Ved sommerhuse
tømmes hver 4. uge i perioden juni-august og hver 8. uge i perioden
september-maj

6. Der indføres en
ordning for indsamling af småt elektronik på låget af affaldsbeholderen

Administrationen har udarbejdet et notat (Bilag 1), som
nærmere belyser de ovennævnte aspekter, der skal tages stilling til.

 Borgerdialog
Administrationen foreslår, at det kommunikeres til borgerne, at der arbejdes
med en ny indsamlingsordning for papir og karton samt metal og plast. Derudover
kan der gennemføres en fremvisning for borgerne på eksempelvis seks udvalget
pladser/torve i de større byer. Forslaget er beskrevet nærmere i Bilag 1.

Efter vedtagelse af den nye ordning udarbejder
administrationen et forslag til yderligere kampagner op til selve indførelsen
af ordningen i 2020.

Den videre proces

Den endelige indstilling om udvidelse af den nuværende
affaldsordning forventes forelagt til politisk behandling i Teknik- og
Miljøudvalget, Økonomiudvalget og Kommunalbestyrelsen i december 2018.

Herefter følger udbud af indkøb af beholdere samt indsamling
af dagrenovation og de genanvendelige fraktioner. Regulativ for
husholdningsaffald tilrettes. Indsamling af genanvendeligt affald hos borgeren
i en ny ekstra beholder forventes at kunne påbegyndes i efteråret 2020.

**Økonomiske konsekvenser**

Udgifterne i forbindelse med fremvisning af udvidelsen af
den nuværende affaldsordning afholdes af indeværende års budget. Budgettet for
den nye affaldsordning vil blive indarbejdet i forbindelse med budgetlægning
for 2020.

**Bilag**

|  |  |
| --- | --- |
| Bilag 1 - Notat vedr. udvidelse af den nuværende affaldsordning i Kalundborg Kommune | 326-2018-218582 |